उल नदी
उल नदी (Ul river) या गोबरहिया नदी भारत के उत्तर प्रदेश राज्य में बहने वाली 175 कि॰मी॰ (109 मील) लम्बी एक नदी है। यह पीलीभीत ज़िले के पूरनपुर क्षेत्र में तराई के दलदली भागों में उत्पन्न होती है, और फिर लखीमपुर खीरी ज़िले और सीतापुर ज़िले में बहती है। बहराइच ज़िले के कनारखी नामक गाँव के समीप यह [घाघरा में विलय हो जाती है, जो स्वयं शारदा नदी या चौका नदी भी कहलाती है और सरयू नदी (घाघरा नदी) की उपनदी है। सरयू आगे जाकर गंगा नदी में विलय हो जाती है।